আবেগের স্ফূরণ, বহিঃপ্রকাশের রামধনু রং দেখলে সব গুলিয়ে যেতে বাধ্য। কেকেআর অধিনায়ককে ঘিরে একটা প্রচলিত প্রবাদ হল, তিনি বড় একটা হাসেন না। লম্ফঝম্ফ দূরের গ্রহ। জিতলেও বিশেষ প্রতিক্রিয়া তাঁর থেকে পাওয়া যায় না। কিন্তু আজ? সোমবার চিন্নাস্বামীর গম্ভীরের হলটা কী? রাসেল-পাঠান যখন ক্রিজে, ব্রডকাস্টারের ক্যামেরা একবার প্যান করল তাঁর দিকে। ম্যাচ শেষ হতে তখনও বেশ দেরি। কেকেআর জিতবে না হারবে, বোঝা যাচ্ছে না। কিন্তু যা দেখা গেল, নিজ-দৃষ্টিকে বিশ্বাস হবে না। কেকেআর ক্যাপ্টেন হাসছেন! পরেরগুলো? উপরেই বলা পরপর। যেখানে অনর্গল হাসি, টিমমেটকে কোলে তুলে নেওয়া, উত্তেজিত হয়ে পড়া সব মিলেমিশে একাকার হয়ে গেল।